


REFERAT DE APROBARE
  privind aprobarea Proiectului de hotărâre privind aprobarea trecerii din domeniul public în domeniul privat al Comunei Șoldanu a imobilului situat în intravilanul Satului Negoești, Șoseaua Olteniței, Tarlaua 24, Parcela 3, Lotul nr. 1, număr cadastral 22111 și 22111-C1
Având în vedere:
· [bookmark: _Hlk14784042]Faptul că imobilul Clădire și teren aferent - Sediu Primărie veche, sat Negoești, situat în intravilanul Satului Negoești, Șoseaua Olteniței, Tarlaua 24, Parcela 3, Lotul nr. 1, număr cadastral 22111 și 22111-C1, identificat la poziția 17 din Inventarul bunurilor care aparțin domeniului public al Comunei Șoldanu este concesionat din anul 2009 către II Bucur Mirela, conform Contractului de concesiune înregistrat la Primăria Comunei Șoldanu cu nr. 2590 din 16.09.2009 și servește funcțiunii de activitate economică, nemaiîndeplinind, cumulat, caracteristicile de bun public, lipsindu-i, astfel, uzul sau interesul public local;
· Neîncadrarea bunului în categoria celor stabilite prin Anexa nr. 4 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Luând act de:
· Definiția domeniului public, conform prevederilor art. 286 alin. (4) COROBORATE CU CELE ALE Anexei nr. 4  din Codul administrativ, aprobat prin Ordonanța de urgență a Guvernului nr. 57/2019: „Domeniul public al comunei, al Orașului sau al municipiului este alcătuit din bunurile prevăzute in anexa nr. 4, precum si din alte bunuri de uz sau de interes public local, declarate ca atare prin hotărâre a consiliului local, daca nu sunt declarate prin lege ca fiind bunuri de uz sau de interes public național ori județean”.
· Hotărârea Consiliului local al comunei Șoldanu nr. 15/27.08.1999 privind însușirea inventarului bunurilor care alcătuiesc domeniul public al Comunei Șoldanu, cu modificările și completările ulterioare;
· Anexa nr. 43, poziția 17 la Hotărârea Guvernului nr. 1349/2001 privind atestarea domeniului public al județului Călărași precum și al municipiilor, orașelor și comunelor din județul Călărași, modificată și completată;
· Actul de dezmembrare autentificat sub nr. 2206 din 23.05.2022 de SPN „Notariatul c) Public Oltenița”.
În conformitate cu prevederile:
· prevederile art. 20 alin. (1) lit. e) și k) din Legea nr. 273/2006 privind finanțele publice locale, cu modificările și completările ulterioare;
· prevederile Hotărârii Guvernului României nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor;
· prevederilor art. 87 alin. (5), art. 129 alin. (1), alin. (2) lit. c), art. 136, art. 286 alin. (4), art. 289, art. 290, art. 361 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile art. 3 alin. (2), art. 31, art. 40-40 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Față de elementele de drept și de fapt prezentate, 
În temeiul Ordonanței de urgență a Guvernului nr.57/2019 privind Codul Administrativ, cu modificările și completările ulterioare:
· art. 136 alin. (1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin. (1) lit. a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a inițiat Proiectul de hotărâre privind aprobarea trecerii din domeniul public în domeniul privat al Comunei Șoldanu a imobilului situat în intravilanul Satului Negoești, Șoseaua Olteniței, Tarlaua 24, Parcela
3, Lotul nr. 1, număr cadastral 22111 și 22111-C1.
Considerând proiectul de hotărâre elaborat ca fiind legal și oportun, pe cale de consecință propun Consiliului Local al Comunei Șoldanu aprobarea acestuia în forma prezentată. 

INIȚIATOR PROIECT:
Viceprimarul cu atribuții de primar al comunei Șoldanu,
Iulian MARIN

